[Foto's] Minstens 19 dood in Westonaria-ongeluk | Maroela Media
[Foto's] Minstens 19 dood in Westonaria-ongeluk
Ongeluk naby Westonaria op 29 November 2015 waartydens minstens 19 mense dood is Foto: ER24
Minstens 19 persone is dood en vier het kritieke beserings opgedoen in 'n ongeluk tussen 'n vragmotor en 'n taxi op die R28 naby Westonaria in Gauteng.
"Die ongeluk het ongeveer 6 km buite Westonaria op die R28 in die rigting van Vereeniging plaasgevind," het Chitra Bodasing, woordvoerder van ER24, in 'n verklaring gesê. "Paramedici van ER24 en ander nooddienste het by die toneel opgedaag en dit was chaos. Pasiënte het dwarsoor die toneel gelê."
Die bestuurder van die taxi het glo beheer verloor oor die voertuig en die vragmotor en die taxi het mekaar getref. "Die taxi het glo 'n paar keer gerol voor dit aan die brand geslaan het. Persone is uit die voertuig geslinger," het sy bygevoeg.
Die persone het veelvoudige beserings en brandwonde opgedoen.
"Drie persone, waaronder 'n jong kind, wat kritieke beserings opgedoen het, is met 'n helikopter na 'n hospitaal geneem vir verdere behandeling." Nog 'n persoon wat kritiek beseer is, is met 'n ambulans na 'n hospitaal geneem. Die vragmotorbestuurder, wat geringe beserings opgedoen het, is ook na 'n hospitaal geneem.
"Die oorsaak van die ongeluk is nog nie bekend nie. Owerhede stel ondersoek in," het Bodasing gesê.
Byna 6 miljoen het belasting ingedien
[Foto's] Goeie nuus: Matrieks laat hul skoolskoene agter
13 Mense is sowat 1000kg. Daar was dus 1500kg in daardie taxi. Selfs 1300kg se massa wat op hulle eie beweegbaar is in die taxi kan by die geringste gedwonge afwyking van rigting 'n momentum veroorsaak tesame met die voertuig se massa dat die bestuurder totale beheer verloor. Die totale massa is seker in die omgewing van 2500kg wat onbeheerbaar raak. Die R28 is 'n smal pad in 'n redelike toestand dog met op plekke 'n ongelyke oppervlakte en net nie gebou vir die spoed wat ongeduldige motoriste ry. Wat 'n hartseer tyd vir almal wat geraak word a.g.v. hierdie… Lees meer »
Dit is baie sleg. My simpatie met die naasbestaandes.
Waneer leer die insitendes dat n taxy net n sekere hoeveelheid mense kan hanteer. Kom ons leer die taxy bestuurders n lewensles deur slegs die oop sitplekke vol te maak, dan moet hy ry. Die oorblywendes klim asb n ander een
Ek werk vir die Vervoer maatskappy wie se trok dit is. Die taxi se wiel het gebars en is kop aan kop teen die trok vas. Geen mens weet hoekom daar 23 mense in die taxi was nie want daar mag net 16 in wees
En die ergste is almal gaan aan oor die mense wat hul lewens verloor het maar niemand dink aan daai man wat die trok bestuur het wat probeer uit swaai het om die ongeluk te probeer vermy nie. Hy is baie erg getraumartiseer en het oom seer gekry ons hoop dat die berading wat hy kry hom sal help. Want ek glo nie enige iemand wil so iets sien nie.